laion/Wikipedia-Exotic huggingface dataset:
שיכון חזון איש

שיכון חזון איש היא שכונה בבני ברק שנבנתה על ידי כולל חזון איש, שנועדה למגורים לאברכי הכולל ומשפחותיהם. השכונה הוקמה לאחר פטירת החזון איש, וכללה שישה מבנים בפאתי בני ברק דאז (כיום חלק מרחוב רשב"ם) שנועדו למגורים לאברכי כולל חזון איש בדמי מפתח מוזלים. בין תושבי השכונה: גיסו של החזון איש הרב יעקב ישראל קניבסקי ובנו הרב חיים קניבסקי, הרב גדליה נדל, הרב יהודה שפירא, הרב נסים קרליץ, הרב ישראל אליהו וינטרוב והרב ראובן פיין. אף על פי שהשכונה ליטאית מובהקת יש בה תושבים ממגזרים אחרים בציבור החרדי. בעבר התגוררו בה האדמו"ר מגור הרב יעקב אריה אלתר והאדמו"ר מויז'ניץ הרב ישראל הגר. כמו כן מתגוררים בה אנשי ציבור חרדים ובהם ראשי עיריית בני ברק לשעבר ירחמיאל בויאר ומרדכי קרליץ, וחבר הכנסת לשעבר יעקב כהן. במרכז השכונה בית הכנסת "לדרמן", המשמש מקום תפילה ולימוד לתושבי השכונה. בית הכנסת נוהג על פי כל ההנהגות של החזון איש. כרב בית הכנסת שימש הרב יהודה שפירא, אשר התמנה לכך על ידי הרב יעקב ישראל קניבסקי, שלא רצה לשאת תפקיד רבנות רשמי. בין השאר, לא מופעל בו חשמל בשבת, גם לא על ידי גנרטור, ולתאורה משתמשים במנורות לוקס. בשנת 2011, בעקבות מקרה התעלפות של אחד המתפללים בקיץ, הותקנו מזגנים הפועלים בשבת על גנרטור. בשנות ה-70 וה-80 שימש ביתו של הרב יעקב ישראל קניבסקי במרכז השכונה מוקד לאנשים רבים שבאו אליו לשם התייעצות וקבלת ברכה. לאחר פטירתו עבר המוקד לבית בנו הרב חיים קניבסקי, ומאז סוף שנות ה-90 נוספו קהלים רבים של נשים שבאו אל אשתו בת-שבע קניבסקי ולאחר פטירתה לבתה לאה קולדצקי. עם השנים התפתחה השכונה וסופחו לה הרחובות הסמוכים לרחוב רשב"ם, בהם שוכנים מספר מוסדות דת, ובהם בית מדרשו של הרב חיים גריינימן, שאף הוא התגורר באזור המסופח לשכונה. רות צביון, בית אמי, ספרייתי - גיטלר, 2017 ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
פרזאורולופוס

פרזאורולופוס (שם מדעי: Parasaurolophus; משמעות שמו: "סמוך לזאורולופוס") הוא סוג דינוזאור אשר חי בתקופת הקרטיקון, ממשפחת בעלי מקור הברווז (הדרוזאוריים). ידועים שלושה מינים של פרזאורלופוסים: P. walkeri (פארקס, 1922) P. tubicen (וימן, 1931) P. cyrtocristatus (אוסטרום, 1961) הפרזאורולופוסים היו דינוזאורים גדולים בעלי אגן דמוי עוף (אורניתיסקיה). הם היו אוכלי צמחים יעילים, מצוידים בשיניים מיוחדות לטחינת מזונם ולחיים שריריות מאוד. הם חיו בעדרים והיו בעלי מערכת חברתית מפותחת. אורכו היה כ-10 מטרים (33 רגל) ומשקלו כ-3.2 טונות. לפרזאורולופוס הייתה כרבולת ארוכה וחלולה על הראש. ייתכן שדרכה נשפו אוויר כדי להשמיע קול כמו חצוצרה, בדומה לקול שמשמיעים הפילים דרך החדק שלהם. משערים כי הקולות שהשמיעו הפרזאורולופוסים שימשו אותם להעברת מסרים כדוגמת מציאת מזון ואזהרה מפני אויבים לחבריהם בעדר. גלגלות של פרזאורולופוס מעידות שהנזר דמוי הכרבולת על ראשו של הזכר היה ארוך מזה של הנקבה. ייתכן שכרבולות וקרניים שימשו את הזכרים בדינוזאורים כדי למצוא חן בעיני הנקבות. כמו רוב ההדרוזאוריים, הם יכלו ללכת על שתי רגליהם האחוריות אך לרוב הלכו על כל ארבע גפיהם. מאובניו של דינוזאור זה התגלו באמריקה הצפונית (קנדה וארצות הברית) ותוארו ב-1922. הפרזאורולופוס מופיע בסרט דינוזאור, בו הוא מוצג כיצור החי בעדרים. פרזאורולופוס צעיר וסקרני מתקרב יותר מדי לקרנוטאורוס שיוצא החוצה, אך לא טורף אותו. פרטים של פרזאורולופוס נראים בעדרים בסדרה פארק פרהיסטורי, שם חלק מהם נטרפים בידי דיינוסוכוס ואלברטוזאורוס. הפרזאורולופוס הוא מהדינוזאורים הבודדים שמופיעים בכל סרטי פארק היורה וגם בספר העולם האבוד. הם מוצגים כיצורים צמחוניים החיים בעדרים לצד אוכלי עשב נוספים. פרזאורולופוסים מופיעים בסרט האנימציה הדינוזאור הטוב. פרזאורולופוס נקבה בשם 'פריס' מופיעה בסדרת הסרטים והמשחקים מלך הדינוזאורים, שם היא מופיעה כחלק מדינוזאורי העשב וכדינוזאור של זואי, חברת צוות ד'. הוא מופיע גם בסדרות הפעולה פאוור ריינג'רס דינו צ'ארג' ופאוור ריינג'רס עוצמת הדינוזאור. בנוסף הוא מופיע בסרט Sea Rex 3D ובסדרות פלאווורלד והדינוזאורים!. הפרזאורולופוס מופיע גם בכמה משחקי מחשב כמו Jurassic Park: Operation Genesis, Jurassic World: Alive, פארק היורה 3: בניית פארק, Jurassic World Evolution וJurassic World Evolution 2. שחזור ראש של פרזאורלופוס ולקרי שחזור צבעוני שלד של Parasaurolophus cyrtocristatus שחזור היפותי עם ציצת עור מתחת לכרבולת הצינורית מאובנים של P. tubicen מדיה וקבצים בנושא פרזאורולופוס בוויקישיתוף פרזאורולופוס, באתר האנציקלופדיה של החיים (באנגלית) פרזאורולופוס, באתר GBIF (באנגלית) Parasaurolophus במדריך הדינוזאורים The Dino Directory של המוזיאון להיסטוריה של הטבע (לונדון) איור שלד של Parasaurolophus walkeri מאת סקוט הארטמן איור שלד של Parasaurolophus cyrtocristatus מאת סקוט הארטמן שלד מאובן של הפרזאורולופוס הצעיר ביותר התגלה בארצות הברית, מתוך "הזנב הארוך" 23 באוקטובר 2013
אדמונד דה לה פול, הדוכס השלישי מסאפוק

אדמונד דה לה פול, הדוכס השלישי מסאפוק (אנגלית: Edmund de la Pole, 3rd Duke of Suffolk; ‏1471/1472 - 30 באפריל 1513), דוכס סאפוק, בנו של ג'ון דה לה פול, הדוכס השני מסאפוק ואשתו אליזבת מיורק. אמו של דה לה פול הייתה בתו של ריצ'רד פלנטג'נט, הדוכס השלישי מיורק ושל ססילי נוויל. מתוקף כך, הייתה אחותם של שניים ממלכי אנגליה: אדוארד הרביעי וריצ'רד השלישי. סביו מצד אביו היה ויליאם דה לה פול, הדוכס הראשון מסאפוק. ויליאם היה חייל ומפקד אנגלי חשוב במלחמת מאה השנים, ומאוחר יותר מונה ללורד צ'מברלין. בנוסף הוא מופיע כמה פעמים במחזותיו של שייקספיר: הנרי השישי, חלק ראשון והנרי השישי, חלק שני. אביו של סבתו היה ג'פרי צ'וסר, סופר ומשורר אנגלי נודע. אחיו הבכור של דה לה פול, ג'ון דה לה פול, רוזן לינקולן, צוין כיורש הכתר בידי דודו מצד אמו, המלך ריצ'רד השלישי. עם זאת, לאחר ניצחונו של הנרי השביעי בקרב בוסוורת', ג'ון לא טען לכתר ובמקום זאת נשבע אמונים להנרי, שחס על חייו. ב-1487 ג'ון הצטרף למרד של למברט סימנל, ונהרג בקרב סטוק ב-1487. לאחר מות אחיו, דה לה פול הפך ל"יורקי" המרכזי הטוען לכתר. עם זאת, הנרי חס על חייו ואפשר לו להמשיך כדוכס סאפוק ב-1491, אף שלאחר מכן תוארו הורד לדרגת רוזן. ב-1496 נישא דה לה פול למרגרט סקרופ, בתו של סר ריצ'רד סקרופ. שאיפותיו להשבת המלוכה לביתו לא תמו, והוא ניסה למרוד בהנרי השביעי בעזרת גורמי חוץ כמקסימיליאן הראשון. ניסיונו עלה בתוהו, ובסופו של דבר הוא נתפס על ידי כוחותיו של הנרי. האחרון הסכים לא להוציאו להורג, ובמקום זאת הסתפק בכליאתו. ב-1509 נפטר הנרי השביעי. בנו הנרי השמיני הוכתר כמלך. כשרצה לצאת למלחמה בצרפת ב-1513, הוציא את דה לה פול להורג במצודת לונדון, על-מנת למנוע מרידות במהלך היעדרותו. אחיו הצעיר יותר, ריצ'רד דה לה פול, הכריז על עצמו כרוזן סאפוק, והיה הטוען המוביל לכתר מטעם בית יורק, עד למותו בקרב פאביה ב-25 בפברואר 1525.
רשימת השמעה

רשימת השמעה או פלייליסט (באנגלית: Playlist) היא שיטה לעריכה מוזיקלית של תחנות רדיו וערוצי טלוויזיה מוזיקליים. על פי השיטה, לכל תקופה, לרוב של שבוע, יוצרים רשימה של השירים החדשים שישודרו בתחנה או בערוץ במהלך התקופה. על פי רוב מלבד השירים החדשים הנכללים בפלייליסט משודרים גם שירים ישנים על פי בחירת העורך. כניסת שיר לפלייליסט נחשבת להישג, שכן היא מבטיחה שהשיר יושמע מספר רב של פעמים במהלך התקופה. על השיטה מועברת ביקורת, שכן היא גורמת לכך שרק מספר מצומצם של שירים, לרוב כאלו המתאימים לקהל הרחב ביותר, משודר ברדיו, ואמני שוליים לא מושמעים בכלל בתחנות המשתמשות בשיטה. בישראל בולטת תחנת הרדיו הפופולרית גלגלצ בשימוש בשיטה, ועל רקע זה הוגשה נגדה עתירה לבג"ץ שנדחתה. בעבר הונהגה השיטה גם ברשת ג' וברדיו תל אביב אך בשנים האחרונות היא הופסקה. רשימת השמעה, בלקסיקון "העין השביעית" לתקשורת ועיתונות איתי שטרן, רות פרל בהריר, גילי איזיקוביץ, כל מה שרציתם לדעת על שיטת הפלייליסט של גלגלצ, באתר הארץ, 8 בנובמבר 2015 דנה ויס, ‏הצצה מיוחדת לישיבת הפלייליסט של גלגלצ, באתר ‏מאקו‏, 9 בינואר 2016 "האינפורמציה היא לא סודית", באתר העין השביעית, 6 ביוני 2019 מתן אברמוביץ', עכבר העיר אונליין, בג"ץ לא מבטל את הפלייליסט של גלגל"צ, באתר הארץ, 20 בספטמבר 2010 עינב שיף‏, 102FM מבטלים את הפלייליסט, באתר וואלה, 23 באפריל 2009 לי-אור אברבך, רשת ג': תם עידן הפלייליסט, באתר nrg‏, 11 באוגוסט 2008 ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
דיסקוגרפיה של ג'סטין טימברלייק

להלן דיסקוגרפיה (רשימה של אלבומים ואוספים) מהקריירה של ג'סטין טימברלייק. "Chart Stats Justin Timberlake". ChartStats.com. ארכיון מ-2012-12-06. נבדק ב-2009-04-19. "Discography Justin Timberlake". Australian-Charts.com. נבדק ב-2009-04-19. "Discographie Justin Timberlake" (בגרמנית). AustrianCharts.at. נבדק ב-2009-04-19. "Justin Timberlake - Music Charts". αCharts. נבדק ב-2009-04-19. "Discography Justin Timberlake". italiancharts.com. נבדק ב-2009-04-19. Justin Timberlake | Terms of Use "IMG Signs Justin Timberlake for Worldwide Endorsement Representation". Reuters. 2008-04-17. "Gold & Platinum Certification – July 2003". Canadian Recording Industry Association. אורכב מ-המקור ב-2012-08-11. נבדק ב-2009-04-19. "ARIA Charts - Accreditations - 2007 Albums". Australian Recording Industry Association. נבדק ב-2009-04-19. "BPI Certified Awards Search". British Phonographic Industry. נבדק ב-4 בספטמבר 2009. {{cite web}}: (עזרה) "IFPI 2003 Certification". International Federation of the Phonographic Industry. נבדק ב-4 בספטמבר 2009. {{cite web}}: (עזרה) "IMG Signs Justin Timberlake for Worldwide Endorsement Representation". Reuters. 2008-04-17. נבדק ב-2009-04-19. "Gold & Platinum Certification – January 2008". Canadian Recording Industry Association. נבדק ב-2009-04-19. "ARIA Charts - Accreditations - 2008 Albums". Australian Recording Industry Association. נבדק ב-2009-04-19. "IFPI 2006 Certification". International Federation of the Phonographic Industry. נבדק ב-4 בספטמבר 2009. {{cite web}}: (עזרה) "Gold & Platinum Database: "Justin Timberlake"". National Federation of Phonogram Producers. נבדק ב-2010-09-26. "Discography Justin Timberlake". irishcharts.com. נבדק ב-2009-04-20. "Discography Justin Timberlake". dutchcharts.nl. נבדק ב-2009-04-20. "Discography Justin Timberlake". Charts.org.nz. אורכב מ-המקור ב-2017-05-17. נבדק ב-2009-04-20. "ARIA certificates Singles 2002". Australian Recording Industry Association. נבדק ב-4 בספטמבר 2009. {{cite web}}: (עזרה) "ARIA certificates Singles 2003". Australian Recording Industry Association. נבדק ב-4 בספטמבר 2009. {{cite web}}: (עזרה) "CRIA certificates January 2007". Canadian Recording Industry Association. אורכב מ-המקור ב-2010-05-26. נבדק ב-4 בספטמבר 2009. {{cite web}}: (עזרה) "ARIA certificates Singles 2006". Australian Recording Industry Association. נבדק ב-4 בספטמבר 2009. {{cite web}}: (עזרה) RIANZ - https://archive.today/20110824195845/www.radioscope.net.nz/index.php?option=com_content&task=view&id=77&Itemid=61 "ARIA certificates Singles 2008". Australian Recording Industry Association. נבדק ב-4 בספטמבר 2009. {{cite web}}: (עזרה) "ARIA certificates Singles 2007". Australian Recording Industry Association. נבדק ב-4 בספטמבר 2009. {{cite web}}: (עזרה)
גאלה

האם התכוונתם ל... גאלה (עיר) – עיר בסרי לנקה, בירת הפרובינציה הדרומית ומחוז גאלה אורומו (עם) – קבוצה אתנית במזרחה של אפריקה, בעבר הייתה קרויה גאלה גאלה (תפוח) – זן מתורבת של תפוח, שמקורו בניו זילנד פסטיבל – גאלה, נשף, אירוע חגיגי, בדרך כלל לציון חנוכתו של מוסד, או התרמה אישים: גאלה - מלך שבט המאסילי במזרח נומידיה, אביו של מסיניסה. גאלא (אשת תאודוסיוס) – קיסרית ונסיכת הקיסרות הרומית המערבית, ילדה לתאודוסיוס הראשון את גאלא פלקידיה גאלה (זמרת) – זמרת פופ וכותבת שירים איטלקייה אמיל גאלא – רופא עיניים יהודי-הונגרי גאולה גלה
המוזיאון היהודי בסטוקהולם

המוזיאון היהודי (Judiska Museet) בסטוקהולם, בירת שוודיה, שוכן בגמלה סטאן (Gamla Stan), העיר העתיקה של סטוקהולם, במקום שבו שכן בשנים 1795–1870 בית כנסת. המוזיאון מציג פריטים הקשורים ביהדות, במסורת ובהיסטוריה של עם ישראל. המוזיאון נוסד בשנת 1987 על ידי ויולה וארון נוימן בשכונת פריהאמנן (Frihamnen) סמוך לנמל בצפון-מזרח העיר. ב-1992 הועבר לשכונת ואסאסטן (Vasastan) שבצפון-מרכז העיר, למבנה שהוקם בשנים 1929–1931 בתכנון ראגנאר אסטברג (Östberg), האדריכל שתכנן גם את בית העירייה של סטוקהולם. המבנה שימש במקורו כבית ספר לבנות. בשנת 2016 הועבר המוזיאון לעיר העתיקה של סטוקהולם, לאתר שבו נוסד בית כנסת בסוף המאה ה-18. בית הכנסת נסגר ב-1870, ובשנים 1890–1972 פעלה באתרו תחנת משטרה. בעת השיפוצים באתר החדש נחשפו ציורי קיר מן המאה ה-19, שכוסו מאז בשכבות צבע. המוזיאון נחנך באתרו החדש ב-2019, אך נסגר בגלל מגפת הקורונה ונפתח מחדש ב-2021. מרבית המבקרים במוזיאון הם תלמידי בתי-ספר הזוכים לסיורים מודרכים על פני האוספים השונים וגם שומעים סיפורים על החיים היהודיים. בתערוכת הקבע מוצגים פריטים שנאספו ושלהם קשר לחיי יום-יום יהודיים, להיסטוריה ולדת. התערוכות, המתחלפות ומתעדכנות פעמיים בשנה, כוללות מגוון של דברי אמנות וצילום לצד תערוכות לימודיות. בתחום המוזיאון גם חלל שבו מועלים מיצגי מולטימדיה וסרטים. עם התערוכות הקודמות נמנו "קבלה" (2002); "אוהל מועד", "לצד אבותינו", "שישה יהודים עירומים" (2003); "ולנברג" (2004); "שוודיה, שוודיה מולדתנו" (2005); "יהודים בפינה", "אקסודוס" (2006); "ירושלים הלוך וחזור", "לחיות בשני עולמות", "יוסף פרנק" (2007); ""פירסטנברג בעיר...!?", "1968" (2008); "2058", "שֵׁר מִיסְייֶה", "אישה קטלנית" (2009); "מאגו – האלגנט של הבמה השוודית", "פרנץ קפקא וברונו שולץ", "שליט הסְפָר" (2010); "גיבורי-על ואנטי-גיבורים בסרטים מצוירים: מסופרמן ועד למיס נובל" (2011); "האם אתם מכירים את היוספסונים (שו')? סאגה משפחתית מדהימה!" (2011-12); "אלזה גרינוולד עם גיר ביד: גם אחי יצחק מצייר" (2012); "היהודי ישו" (2013); "מזון לנשמה: על בישול מסורתי יהודי" (2013-14); "סיפור הצלחה שוודי..." (2014-15); "האלבום מאושוויץ" (2015-16). יהדות שוודיה אתר האינטרנט הרשמי של המוזיאון היהודי בסטוקהולם אתר האינטרנט הרשמי של המוזיאון היהודי בסטוקהולם מדיה וקבצים בנושא המוזיאון היהודי בסטוקהולם בוויקישיתוף אתר המוזיאון (באנגלית)
המוזיאון היהודי

האם התכוונתם ל... המוזיאון היהודי של ניו יורק – ארצות הברית המוזיאון היהודי בברלין – גרמניה אנו – מוזיאון העם היהודי – תל אביב, ישראל המוזיאון היהודי של רומא – איטליה המוזיאון היהודי של רודוס – רודוס, יוון המוזיאון היהודי של שווייץ (אנ') – בזל, שווייץ המוזיאון היהודי העכשווי – סן פרנסיסקו, ארצות הברית המוזיאון היהודי בבודפשט – הונגריה המוזיאון היהודי בסטוקהולם – שוודיה המוזיאון היהודי בפראג – צ'כיה המוזיאון היהודי באוסלו (אנ') – נורווגיה מוזיאון היהדות והסובלנות – רוסיה המוזיאון לתולדות יהודי פולין בוורשה, פולין המוזיאון לאמנות ולהיסטוריה של היהדות – פריז, צרפת מוזיאון הילדים היהודי – ניו יורק, ארצות הברית
גרבוץ

בסלנג עברי, גִּרְבּוּץ הוא גירוד באשכים. המילה היא הֵלְחֵם של המילים "גירוד" ו"ביצים" (מילת סלנג לאשכים). גירבוץ יכול להיות גירוד של שק האשכים, הפין או חיץ הנקביים או התעסקות אחרת בהם, שאינה מינית. הפעולה היא לעיתים מודעת ולעיתים לא מודעת, והיא ברוב הפעמים כבכולן נחשבת לא-מנומסת כשהיא נעשית בפומבי. גירוי עור מטריד באזור החלציים מופיע מסיבות מגוונות, סיבות שכיחות הן הזעה או לחלופין היעדר לחות מספקת, או כשבד התחתונים צמוד יתר על המידה. לצד אלה ישנו גירוי ממקור של מחלות ככיני ערווה, אקזמה, או פטרת העור במפשעה (Tinea cruris), או כתגובה לגירוי כשפשפת, דלקת עור אלרגית (אלרגיה לבָּד של התחתונים), או עקיצת יתוש. לצד מתן מענה של הרגעה לתחושת גרד מתון, פעולת גירוד מהווה, בקבוצות תרבותיות מסוימות, כשהיא נעשית באופן גלוי ליד אנשים נוספים, "טקס גברי". במרבית הנסיבות החברתיות גרבוץ מעיד על גסות רוח. אחת הדרכים שנהוגות כדי להימנע מגירוד גלוי, היא הכנסת היד לכיס המכנס וגירוד מבעד לאריג בִטנת הכיס. התעסקות כזו נובעת לא אחת מצורך פיזי - לסדר ו'להפריד' את עור האשכים מהירכיים ואת עור הפין מהאשכים, כשהם נצמדים זה לזה, להרים את איברי המין ולהזיזם מצד לצד, למשל במקרה של מכנסיים לוחצים. מלבד המשמעות הפיזית-המילולית, המושג גרבוץ משמש בעברית המדוברת - בעיקר בצורת הפועל שלו - לביטוי מצב של בטלה, שעמום, עצלות, עיסוק בעצמי והנאה תפלה. זאת כיוון שמשחק באשכים הוא פעולה שנעשית בעיקר במצב של מנוחה, ויש שהיא משדרת אמירה של חוסר עניין או וולגריות. ייצוג תרבותי בולט להקשר זה מצוי בדמותו של אל באנדי, גיבור הסדרה "נשואים פלוס", שהדפוס הקבוע של הכנסת היד למכנסיו נושא גם משום הבעת התמסכנות. המונח נפוץ בשיח הסלנג הישראלי כבא לתאר בטלה וחוסר-מעש, ו"לגרבץ" הפך למטפורה התנהגותית שכבר אינה תלויה בהקשר של פעולת גירוד האשכים הקונקרטית, מה שמאפשר החלה של הביטוי גם על נשים ועל אובייקטים מופשטים. רוביק רוזנטל ורפאל ניר, גרבוץ במילון הסלנג המקיף אסור לפספס‏, למה גברים מגרבצים? מומחים מנסים לענות על השאלה, באתר וואלה, 13 בנובמבר 2022
גרם (פירושונים)

האם התכוונתם ל... גֶּרֶם - מילה נרדפת לעצם; וגם - בסיס, מסגרת גרם שמים – עצם טבעי בחלל גרם מדרגות – מערכת של מהלך מדורג המעביר בין מפלסים שונים גְּרָם – יחידת מידה למשקל, אלפית הקילוגרם גראם – חרבו של זיגפריד, גיבור שירת הניבלונגים על פי המיתולוגיה הנורדית הנס כריסטיאן גראם – מדען דני צביעת גראם – שיטה במיקרוביולוגיה להבחנה בין חיידקים גרמי (פירושונים)
אגודת העשרות

אגודת העשרות (שמה המקורי: אגודת אחים) הייתה אגודת סתרים למחצה, אחוותית וצבאית, שהוקמה ברחובות בסוף המאה ה-19 על ידי מתיישבי רחובות והסביבה. בשנות העלייה הראשונה התארגנו פועלים במושבות באגודות וארגונים שונים לשם שמירה על זכויותיהם ולשם עזרה הדדית. איגוד הפועלים הראשון בארץ קם בראשון לציון בשנת 1887, בראשות מיכאל הלפרן, יהודה גרזובסקי (גור) ויחזקאל דנין (סוכובולסקי), אך הוא פעל זמן קצר עד שחוסל עקב האשמתו בליבוי יצרים במושבה כנגד פקידי הברון רוטשילד. האגודה השנייה הוקמה בשנת 1891 ונקראה בתחילה "אגודת אחים". בין מייסדיה ופעיליה: יצחק חיותמן, ישראל בלקינד, אפרים חרל"פ, מיכאל הלפרן ויצחק זאב אלטשולר. היא הוקמה בהשראת אגודת בני משה שפעלה ברוסיה והיה לה גם סניף ארץ-ישראלי. מטרת "אגודת אחים" הייתה כפולה: עזרה הדדית וארגון צבאי. היא שמה לה למטרה לדאוג למצבם הכלכלי ולתנאי מחייתם של חבריה. לשם כך הוקמה קופה משותפת שהכנסותיה נועדו לסייע לרכישת שטח אדמה עליו תכננו להקים את בתי חברי האגודה. כמו כן הקימה האגודה ברחובות מטבח משותף ומכבסה. את פעילותה האחוותית של האגודה לא התאמצו חבריה להסתיר. בנוסף, הייתה לאגודה מטרה צבאית וביטחונית והם תכננו להקים ארגון צבאי לצורכי הגנה עצמית. פעילות זו הייתה סמויה. זמן קצר לאחר הקמתה שונה שמה ל"אגודת העשרות". שם זה נוצר בעקבות המבנה הארגוני הפנימי שלה כארגון צבאי, שדמה למתכונת הארגונית שהציע יתרו למשה רבנו: לכל עשרה אנשים היה 'שר עשרה' שהיה ממונה עליהם, לכל חמישים אנשים היו 'שרי חמישים' ומעליהם 'שרי מאה'. האגודה שמנתה כשישים חברים החלה ליישם את מטרותיה. אולם על אף התלהבות החברים בפעילות האגודה היא לא האריכה ימים. המשברים שפקדו את רחובות והסביבה הקשו על פעילותה וכעבור שנה מהקמתה, בשנת 1892, היא שבקה חיים. למרות תוחלת החיים הקצרה של "אגודת העשרות" ושל קודמתה בראשון לציון, התארגנויות ראשוניות וזעירות אלה זרעו את הזרעים הראשונים להתפתחות כל הסתדרויות הפועלים הציוניות לעתיד לבוא, שהושתתו על היסודות של התיישבות חקלאית, שיתוף משאבים ופרנסה בכבוד מעמל כפיים. ע"פ אליהו הכהן השיר שאו ציונה נס ודגל שימש את הארגון בתור ההמנון. ישראל קולת, פועלי העלייה הראשונה, בתוך: מרדכי אליאב (עורך), ספר העלייה הראשונה, ירושלים: הוצאת יד יצחק בן-צבי, תשמ"ב, עמ' 382-337. The Book of Destiny – Chapter XXIX (עמ' 508-510), ‏2021 אפרים צבי חרל”פ. שובו, שובו ממרחקים: גלגוליו של השיר 'שאו ציונה נס ודגל' (א) ע"פ ירמיהו הלפרין, אבי מיכאל הלפרן, הדר, תשכ"ד, עמ' 198-197
סן לואי

האם התכוונתם ל... סן-לואי – קומונה במזרח צרפת, בסמוך למשולש הגבולות בין צרפת גרמניה ושווייץ. סן-לואי – עיר בצפון סנגל, השוכנת על גבול מאוריטניה. סן לואי דו הא! הא! – עיירה בפרובינציית קוויבק שבקנדה איל סן לואי – האי הקטן מבין שני האיים שבנהר הסן בעיר פריז, צרפת בית החולים סן לואי – בית חולים במתחם הצרפתי בירושלים סן לואיס סנט לואיס
1945 בארץ ישראל

להלן אירועים בולטים שהתרחשו במהלך שנת 1945 בארץ ישראל תחת שלטון המנדט הבריטי. שלטון המנדט הנציב העליון - ג'ון ורקר עד 5 בנובמבר, סר אלן גורדון קנינגהם הנהגת היישוב פרק זה לוקה בחסר. אנא תרמו לוויקיפדיה והשלימו אותו. 4 - 15 ינואר - מסע ה-14 לאום רשרש. 15 ביולי – ניצולי שואה ממחנה הריכוז הנאצי בוכנוואלד מגיעים לארץ ישראל 31 באוגוסט – נשיא ארצות הברית הארי טרומן מוציא הצהרה המבקשת ממשלת בריטניה לאשר ל-100,000 פליטים יהודיים מאירופה להגר לתחומי ארץ ישראל. 27 בספטמבר – תקנות ההגנה (שעת חירום) נחקקים על ידי שלטונות המנדט. 4 באוקטובר – נוסדה תנועת המרי העברי 1 בנובמבר – פוצצו מסילות רכבת ברחבי א"י בליל הרכבות 5 בנובמבר – סר אלן קנינגהם הופך לנציב העליון של ארץ ישראל. 25 בנובמבר – המצור על גבעת חיים 11 ביולי – נוסד קיבוץ חוקוק. 15 ביולי 1945. ניצולי מחנה הריכוז בוכנוואלד מגיעים לנמל חיפה בטרם נעצרו על ידי הבריטים. 5 בנובמבר: סר אלן קנינגהם הופך לנציב העליון של ארץ ישראל. 18 בינואר – גדי יגיל, שחקן ובדרן ישראלי 30 בינואר – יורם לס, פרופסור לרפואה וחבר הכנסת מטעם העבודה 18 בפברואר – האשם מחאמיד, חבר הכנסת מטעם חד"ש ורע"מ (נפטר ב-2018) 20 בפברואר – עמרם מצנע, איש צבא, ראש עיריית חיפה ויו"ר מפלגת העבודה 15 במרץ – דני יתום, אלוף בצה"ל, ראש המוסד ופוליטיקאי ישראלי 9 באפריל – אדם ברוך, עיתונאי וסופר ישראלי (נפטר ב-2008) 19 באפריל – יהודה ברקן, שחקן קולנוע, מפיק, במאי ותסריטאי ישראלי (נפטר ב-2020) 14 במאי – יוחנן וולך, כדורגלן ישראלי, יו"ר אגודת מכבי חיפה, פרשן ואיש עסקים 28 במאי – ענת מאור, חברת הכנסת מטעם מרצ 27 ביוני – עמי אילון, חבר הכנסת, שר, מפקד חיל הים וראש השב"כ 3 ביולי – שהרן שלח, מתמטיקאי 31 באוגוסט – יצחק פרלמן, כנר ישראלי 30 בספטמבר – אהוד אולמרט, ראש ממשלת ישראל, לשעבר ראש עיריית ירושלים 9 בנובמבר – זבולון אורלב, חבר הכנסת 23 בנובמבר – אסי דיין, שחקן קולנוע וטלוויזיה ישראל (נפטר ב-2014) 31 בדצמבר – טוביה צפיר, שחקן ישראלי פרק זה לוקה בחסר. אנא תרמו לוויקיפדיה והשלימו אותו. (קטגוריה:ארץ-ישראלים שנפטרו ב-1945) 26 בינואר – אבא ברדיצ'ב, מצנחני היישוב (נולד ב-1920) 13 בפברואר – הנרייטה סאלד, מחנכת, סופרת ופעילה ציונית (נולדה ב-1860) 22 במרץ – אליהו חכים רוצחו של הלורד מוין (נולד ב-1925) 22 במרץ – אליהו בית צורי רוצחו של הלורד מוין (נולד ב-1922) 11 ביוני – אליהו גולומב ה"המפקד הבלתי מוכתר" של ההגנה (נולד ב-1893) 11 בנובמבר – יהושע חנקין, מאנשי הציונות המעשית, "גואל אדמות העמק" (נולד ב-1864) מדיה וקבצים בנושא 1945 בארץ ישראל בוויקישיתוף
שניאור זלמן גרליק

הרב שניאור זלמן גרליק (כ"ה בסיון ה'תר"ם, 4 ביוני 1880 - ח' בסיוון תשל"ד, 28 במאי 1974) היה הרב הראשון של כפר חב"ד והתלמיד הראשון בישיבת תומכי תמימים בלובביץ'. גרליק נולד בבעיר ראגאצ'וב בבלארוס לליבא ליהושע גרליק, שהיה מחסידי הרבי הרש"ב. בשנת ה'תרנ"ז (1897), בגיל 17 נסע עם אביו ללובביץ' לחתונת אדמו"ר הריי"צ, לאחר ששמע את ההכרזה מהאדמו"ר הרש"ב על הקמת ישיבת תומכי תמימים בעת סעודת השבע ברכות של בנו אדמו"ר הריי"צ, בבואו ללובביץ סר פעמיו מיד להירשם לישיבה, וכך למעשה היה התלמיד הראשון שנרשם לישיבת תומכי תמימים בלובביץ'. היה מעשרה התלמידים הראשונים שהתקבלו למחזור הראשון של ישיבת תומכי תמימים בלובביץ', שם קיבל סמיכה לרבנות מהמו"ץ של ליובאוויטש, הרב דוד צבי חן ועוד. בשנת ה'תרס"א, בגיל 21, החל לכהן כרב בעיר ברזנה שבאוקראינה. בשנת ה'תרפ"ז עבר לכהן כרב בעיר סנובסק. עם פרוץ מלחמת העולם השנייה נדד ללנינגרד, ומאוחר יותר לטשקנט. בתום המלחמה ולאחר תלאות רבות הגיע עם בני משפחתו לארץ ישראל. לקראת חג השבועות תש"ט השתקע בכפר חב"ד שהוקם באותה תקופה. הרב גרליק החל לארגן שיעורי תורה, ואף דאג לשפץ מבנה עבור המקווה. תושבי היישוב שהכירו במעלותיו ביקשו למנותו כרב היישוב, אולם הוא סירב בתחילה לקבל עליו את התפקיד, בסוף חודש תשרי תש"י ערכו תושבי הכפר אספה ובה החליטו כי הם מקבלים עליהם את הרב גרליק לרב הכפר, אך למרות החלטה הוא שלח מכתב לאדמו"ר הריי"צ על החששות שלו לעניין, בכ' בכסלו תש"י קיבל מכתב חזרה עם ברכת הצלחה ו'מזל טוב' לרגל התמנותו ומאז החל לכהן כרבה של כפר חב"ד, וכיהן במשרה זו במשך עשרים וחמש שנים עד לפטירתו. במוצאי ז' בסיוון אסרו חג של חג השבועות ה'תשל"ד (28 במאי 1974) כאשר שב במכונית מחתונה בירושלים, נהרג בתאונת דרכים, יחד עם שלשה אנשים נוספים, בהם כלה ערב נישואיה. התאונה עוררה זעזוע בקרב חסידי חב"ד, והרבי מנחם מנדל שניאורסון התייחס למאורע והתבטא כי לא ניתן להסביר את סיבת המות הטראגי, אך אין לתהות על מידת הדין של הקב"ה. על שמו נקרא רחוב בכפר חב"ד. לרב גרליק נולדו בן יחיד ושלשה בנות. חתנו הרב נחום טרבניק מילא את תפקידו ברבנות לאחרי פטירתו. שניאור זלמן רבינוביץ, התמים הראשון, תולדות חייו פועלו ואמרותיו של ראשון תלמידי 'תומכי תמימים' הרב שניאור זלמן גרליק ע"ה, רבו הראשון של כפר חב"ד, תשפ"א נכדו אלעזר גרליק מספר עליו כללי הנחת תפילין ביד ימין או שמאל מאמר תורני מאת הרב גרליק 41 שנה לרב גרליק, על אישיותו של רבה הראשון של כפר חב"ד הרב מנחם מנדל טננבוים, י"א סיון תשע"ה, אתר COL החלפת מכתבים בין נשיא המדינה זלמן שזר עם הרב שניאור זלמן גרליק, באתר ארכיון המדינה כרטיס הקבר של הרב שניאור זלמן גרליק, באתר הר הזיתים אגרות קודש הריי"צ כרך יח עמוד שלב לקריאה נוספת אודות התאונה חב"ד און ליין, תשע"ו. לקט כתבות מהעיתונות לאחר התאונה